**UTCN Nr. \_\_\_\_\_\_\_\_/\_\_\_\_\_\_\_\_\_\_\_\_**

DMCDI Nr. \_\_\_\_\_\_/\_\_\_\_\_\_\_\_\_\_\_\_

ACORD CADRU DE COOPERARE

de cercetare-dezvoltare-inovare (CDI)

Nr. \_\_\_\_\_\_\_\_\_ din data de \_\_\_\_\_\_\_\_\_\_\_\_\_\_\_\_

Încheiat între:

**1.** **Universitatea Tehnică din Cluj-Napoca**, cu sediul în România, Municipiul Cluj-Napoca, str. Memorandumului nr. 28, cod poștal 400114, telefon 0264-401398, fax 0264-594831, cod fiscal RO 13847750, cont RO35TREZ216502201X030575, deschis la Trezoreria Municipiului Cluj-Napoca, reprezentată prin Rector Prof.dr.ing. Vasile ŢOPA și Director economic Ec. Laura Claudia RUSU, în calitate de **Executant**, pe de o parte

și

**2. *(denumire operator economic)*** cu sediul în ....................................................................., înregistrată la ..................................................................... sub nr. ................................., C.I.F. ............................, titulară a codului IBAN nr. ..................................................................... deschis la ....................................................................., telefon ................................................................., e-mail ....................................................................., reprezentată de ..................................................................., Director general, și de ............................................................, Director economic, în calitate de **Beneficiar.**

Prezentul acord stabilește cadrul de cooperare dintre părțile semnatare sus menționate.

I. OBIECTUL ACORDULUI.

**Art. 1.** Obiectul acordului îl constituie efectuarea de activități conform contractelor subsecvente la acordul cadru de cooperare.

II. PLĂȚI ȘI MODALITĂȚI DE PLATĂ

**Art. 2.** Beneficiarul se obligă să achite factura emisă de către executant, conform contractelor subsecvente, în termen de 30 zile de la data primirii facturii.

**Art. 3.** În cazul în care lucrările nu sunt predate la datele și în condițiile prevăzute de contractele subsecvente, ***Beneficiarul*** are dreptul de a percepe penalizări în cuantum de 0,1 % din valoarea neexecutată a contractului subsecvent pentru fiecare zi de întârziere.

**Art. 4.** Orice întârziere de la plata facturilor emise de către executant se va penaliza cu 0,1 % din valoarea facturii pentru fiecare zi de întârziere. Majorările de întârziere se calculează pentru fiecare zi de întârziere, începând cu ziua imediat următoare termenului de scadență și până la data stingerii sumei datorate inclusiv.

III. OBLIGAŢIILE EXECUTANTULUI

**Art. 5.** Să răspundă de desfășurarea activităților sau serviciilor ce fac obiectul contractelor subsecvente, în conformitate cu specificațiile, termenele și valoarea acestora, prevăzute în contractele subsecvente sau în propunerea tehnică, anexă la contractul subsecvent.

**Art. 6.** Să întocmească la timp documentele necesare decontării lucrărilor, conform prevederilor contractelor subsecvente.

**Art. 7.** Să comunice în timp util ***Beneficiarului*** toate problemele apărute pe parcursul executării contractelor subsecvente.

**Art. 8.** Să asigure secretul profesional și să respecte prevederile contractelor subsecvente și ale legislației în vigoare privind confidențialitatea informațiilor utilizate în cadrul activităților ce fac obiectul contractelor subsecvente.

**Art. 9.** Să respecte normele deontologice ale cercetării ştiinţifice, etica și integritatea în cercetare așa cum este definită în Legea nr. 183 din 10 iunie 2024 privind Statutul personalului de cercetare, dezvoltare și inovare, precum și alte reglementări aplicabile.

IV. OBLIGAŢIILE BENEFICIARULUI.

**Art. 10.** Să facă plata către ***Executant*** a valorii lucrărilor avizate, la termenele prevăzute, în conformitate cu prevederile contractelor subsecvente.

**Art. 11.** Să pună la dispoziția ***Executantului*** toate materialele, echipamentele, informația și documentația necesare în vederea desfășurării serviciilor ce fac obiectul contractelor subsecvente, conform specificațiilor din planurile de desfășurare a activităților. Acestea vor fi returnate ***Beneficiarului*** la finalizarea contractului subsecvent.

**Art. 12.** Să asigure secretul profesional și să respecte prevederile contractelor subsecvente și ale legislației în vigoare privind confidențialitatea informațiilor utilizate în cadrul activităților ce fac obiectul contractelor subsecvente.

**Art. 13.** Să analizeze cu operativitate documentele prezentate de ***Executant***, pentru derularea în condițiile și la termenele specificate în contractele subsecvente a procedurilor de decontare și finalizare a lucrărilor ce fac obiectul contractelor subsecvente.

V. DURATA ACORDULUI.

**Art. 14.** Prezentul acord se încheie pentru o durată de **5** ani și va intră în vigoare la data semnării lui de către părți, urmând ca orice modificare adusă, să fie comunicată în scris.

**Art. 15.** Rezilierea acordului se va face de comun acord între părți printr-o notă scrisă trimisă cu 30 zile înainte.

**Art. 16.** Rezilierea acordului se poate face și unilateral din partea executantului, în urma unor situații de neplată a facturilor. Ultima comandă se va livra către beneficiar, cu obligația acestuia de a achita toate facturile restante, inclusiv ultima.

VI. PREŢURILE ŞI TERMENELE DE EXECUŢIE.

**Art. 17.** Prețurile și termenele de execuție sunt stabilite de către executant şi sunt precizate în contractul subsecvent.

VII. CONFIDENȚIALITATEA INFORMAȚIILOR ȘI DREPTURI DE PROPRIETATE INTELECTUALĂ.

**Art. 18.** Problemele de proprietate intelectuală se tratează conform legilor în vigoare.

**Art. 19.** Acordul de confidențialitate poate fi adaptat de Executant și Beneficiar în funcție de natura și situația proiectului.

VIII. RECEPŢIA ŞI RECLAMAŢIILE.

**Art. 20.** Recepțiacantitativă și calitativă se efectuează, prin semnarea procesului verbal de recepție.

**Art. 21.** Orice reclamație obiectivă privind cantitatea sau calitatea activităților realizate, trebuie făcută în scris către executant în termen de maxim 5 zile lucrătoare de la recepția făcută de către beneficiar.

IX. FORȚA MAJORĂ.

**Art. 22.** Orice împrejurare imprevizibilă (cum ar fi incendiu, secetă, cutremur sau altă calamitate naturală) independentă de voința părților, aflată dincolo de orice posibilitate de control și ale cărei consecințe sunt de neînlăturat, intervenită după data semnării acestui acord cadru care împiedică executarea acestuia, este considerată ***Forţă Majoră***.

**Art. 23.** *Forța Majoră* este constatată de o autoritate competentă.

**Art. 24.** Partea contractantă care invoca *Forța Majoră* are obligația de a notifica cealaltă parte, în termen de 5 zile, producerea acesteia și de a lua orice măsuri care îi stau la dispoziție, în vederea limitării consecințelor. De asemenea, partea care invocă *Forţa Majoră* este obligată să îi notifice de îndată celeilalte părți încetarea cazului de *Forţă Majoră*.

**Art. 25.** *Forța Majoră* exonerează părțile contractante de îndeplinirea obligațiilor asumate prin prezentul acord și contractele subsecvente, pe toată perioada în care acționează aceasta.

**Art. 26.** Îndeplinirea acordului va fi suspendată în perioada de acțiune a *Forței Majore*, dar fără a prejudicia drepturile ce li se cuveneau părților până la apariția acesteia.

**Art. 27.** Dacă *Forța Majoră* acționează sau se estimează că va acționa pe o perioadă mai mare de 3 luni, fiecare parte va avea dreptul să notifice celeilalte părți încetarea de plin drept a prezentului acord, fără ca vreuna dintre părți să poată pretinde celeilalte părți daune interese.

X. LEGEA APLICABILĂ, LITIGII.

**Art. 28.** Prezentul acord cadru de cooperare va fi interpretat și executat conform legilor din România.

**Art. 29.** Părțile au convenit ca toate neînțelegerile decurgând din executarea prezentului acord să fie rezolvate pe cale amiabilă de reprezentanții lor.

**Art. 30.** Orice neînțelegere apărută între părți va fi rezolvată în prealabil pe cale amiabilă. Dacă acest lucru nu este posibil litigiul va fi de competența instanțelor judecătorești de la sediul furnizorului.

XI. NOTIFICĂRI

**Art. 31.** Comunicările între cele două părți se vor transmite la următoarele adrese:

a) Pentru executant: ......................................................., adresă ......................................................., cod poștal ..................., telefon ............................, email: ....................................................... .

b) Pentru beneficiar: ......................................................., adresă ......................................................., cod poștal ..................., telefon ............................, email: ....................................................... .

**Art. 32.** Comunicările referitoare la cereri, avize, aprobări, acorduri se fac în formă scrisă, pe suport care să permită înregistrarea acestora.

**Art. 33.** Notificările verbale nu se iau în considerare de nici una dintre părți, dacă nu sunt confirmate, prin intermediul uneia din modalitățile prevăzute la alineatele precedente.

XII. DISPOZIŢII FINALE

**Art. 34.** Prezentul acord de cooperare de CDI s-a încheiat astăzi ............................, data semnării de către ambele părți, într-un exemplar original.

|  |  |
| --- | --- |
| **EXECUTANT*****Universitatea Tehnică din Cluj-Napoca*** | **BENEFICIAR**………………………………… |
| Rector/Prorector împuternicit, | Director general, |
| Director Economic, |  |
| Director DMCDI, |  |
| Consilier juridic, |  |
| Director de proiect, |  |

Întocmit:

Nume și prenume, Departament, .... exemplare